4. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.795/63 της 2/8 Φεβρ. 1977  (ΦΕΚ.Β΄ 83) Περί εξουσιοδοτήσεως Τελωνειακών Αρχών δια την απ’ ευθείας υπ’ αυτών ατελή παράδοσιν επιβατικών αυτοκινήτων και λοιπών ειδών εις τους αναπήρους πολέμου και λοιπάς κατηγορίας δικαιούχων αναπήρων προσώπων. Έχοντες υπ’ όψει: 1.Τας διατάξεις του άρθρ. 6 του Α.Ν. 881/1949 «περί Τελωνειακών και δασμολογικών τινών διατάξεων». 2.Τας διατάξεις του άρθρ. 4 του Νόμ. 490/1976 «περί τροποποιήσεως και συμπληρώσεως των διατάξεων περί ατελούς εισαγωγής ενίων ειδών υπό των αναπήρων (τόμ. 36Β σελ. 816,01) και 3.Την υπ’ αριθ. Φ.5823/1380/15.9.1976 κοινήν απόφασιν των Πρωθυπουργού και Υπουργού Οικονομικών «περί αναθέσεως αρμοδιοτήτων εις τους Υφυπουργούς Οικονομικών», αποφασίζομεν: Άρθρ.1.-Εξουσιοδοτούμεν τας Δ/νσεις Τελωνείων Α΄ τάξεως όπως, από λήψεως της παρούσης εγκρίνουν την απαλλαγήν εκ δασμών και λοιπών φόρων και τελών, συμφώνως προς τας διατάξεις του άρθρ. 1 του Νόμ. 490/76, των μέσω αυτών ή των εις αυτάς υπαγομένων υποδεεστέρων αρχών, εισαγομένων υπό των αναπήρων επιβατικών αυτοκινήτων και λοιπών ειδών. Άρθρ.2.-Δια την έκδοσιν της οικείας αποφάσεως ατελούς εισαγωγής παρ’ αναπήρου, επιβατικού ιδία αυτοκινήτου, δέον όπως προσάγωνται τα ακόλουθα δικαιολογητικά κατά κατηγορίας αναπήρων. 